Contingut

# Paràmetres

Defineix els paràmetres de fórmula que seran vàlids per a tots els documents.

Per a accedir a aquesta ordre...

Obriu un document Math, trieu LibreOffice ▸ Preferències Eines ▸ Opcions ▸ LibreOffice Math - Preferències

## Opcions d'impressió

### Títol

Indica si voleu que el nom del document s'inclogui a la impressió.

### Text de la fórmula

Indica si s'ha d'incloure el contingut de la finestra Ordres a la part inferior de la impressió.

### Vora

Aplica una vora fina a l'àrea de fórmula de la impressió. El títol i el text de la fórmula només es canvien per un marc si la casella de selecció corresponent està activada.

## Format d'impressió

### Mida original

Imprimeix la fórmula sense ajustar la mida del tipus de lletra actual. És possible que en fórmules grans es talli una part del text de les ordres.

### Ajusta a la mida

Ajusta la fórmula al format de pàgina utilitzat a la impressió. La mida real es determinarà amb el format de paper utilitzat.

### Escala

Redueix o amplia la mida de la fórmula impresa amb un factor d'ampliació especificat. Escriviu el factor d'ampliació desitjat directament al control Redimensionament, o definiu el valor mitjançant els botons de cursor.

## Altres opcions

### Ignora ~ i ' a final de línia

Especifica que aquests comodins d'espai se suprimiran si es troben al final d'una línia. En versions anteriors del LibreOffice, en afegir aquests caràcters al final d'una línia s'evitava que l'extrem dret de la fórmula quedés tallat durant la impressió.

### Incrusta només els símbols utilitzats (mida del fitxer més petita)

Desa només els símbols de cada fórmula que s'utilitzen en aquesta fórmula. En versions anteriors del LibreOffice, tots els símbols es desaven amb cada una de les fórmules.